open-index/open-wikipedia-markdown huggingface dataset:
Jørgen H. Meinich

**Jørgen Herman Meinich** () var ein norsk jurist, embetsmann og Høgre-politikar frå Bergen. Hans Meinich var far hans.

Meinich vart student 1885 og avla juridisk embetseksamen i 1890. Han var deretter amtsfullmektig i Nordre Bergenhus amt og frå 1891 sorenskrivarfullmektig i Nordfjord. I 1893 vart han tilsett i Finansdepartementet; Han var så i 1895 konstituert sorenskrivar i Ringerike, og deretter konstituert amtmann i Nordre Bergenhus amt 1896-97. Frå 1901 var han byråsjef i Finansdepartementet, før han flytta til Tromsø der han var byfut frå 1905. Han var medlem av bystyret 1907-18, straks vald til varaordførar (1907-08), ordførar i 1909. Frå 1909 var han også krigsdommar i Tromsø stift.

I åra 1918-23 var Meinich sorenskrivar i Mellom Jarlsberg, før han vart utnemnd til fylkesmann i Vestfold, eit embete han styrte fram til 1938. Som fylkesmann var han med på gjennomføringa av fleire større tiltak, som bygging av Vrengenbrua, ombygging av Vestfoldbanen, modernisering av vegane i fylket samt utviding av fylkessjukehuset i Vestfold.

Meinich var 1910-12 innvald på Stortinget frå valkrinsen Tromsø, og i 1922-24 frå bykrinsane i Vestfold. Begge gongane representerte han Høgre. I den fyrste stortingsperioden var han medlem av budsjettkomiteen, i den andre av militærkomiteen, 1923-sesjonen også av fullmaktskomiteen. Han skal ha takka nei til statsrådspostar grunngjeve med at han lokalt kunne gjere større nytte for seg.

Han vart i 1934 utnemnd til riddar av 1. klasse av St. Olavs Orden.

Meinich døydde i Oslo i 1948.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Bokmålswikipedia

## Notar

## Litteratur
* Jørgen Herman Meinich (d.y.): *Meinich-familien i Danmark og Norge*, Oslo 1969
Jonas Pedersen

**Jonas Pedersen** () var ein norsk jurist som var amtmann i Nordland frå 1913, eit embete han hadde til han i 1921 vart fylkesmann i Aust-Agder.

Jonas Pedersen var son til Bernt Pedersen i Stavanger, ein kar som i si levetid tid var både bakarmeister, kemner, bankstyrar med meir. Sjølv vart han student i 1889 og offiser frå krigsskulen i 1890. I 1893 vart han cand.jur. og byrja året etter som sakførar før han 1895-98 var sorenskrivarfullmektig i Søre Helgeland. Deretter var han fut i Lofoten og Vesterålen frå 1898 til 1910. I 1910 vart han utnemnd til politimeister i Lofoten og Vesterålen og året etter oppsynssjef ved Lofotfisket. Han var ordførar i representantskapet i Vågan Sparebank frå 1900 til 1913.

År 1913 vart Pedersen amtmann i Nordland, flytta då til Bodø. Også i Bodø tok Pedersen på seg ei rekke verv. Han var medlem av kontrollkommisjonen for Rønvik sinnsjukeasyl frå 1917 til 1922, medlem 1918-22 av styret for Noregs Bank si avdeling i byen og styremedlem for Glomfjord kraftanlegg frå 1920.

Frå 1921 var Pedersen fylkesmann i Aust-Agder. I 1925 vart han formann i Aust-Agder kraftverks styre og i 1928 formann i forstandarskapet for Nedenes Sparebank. Frå 1934 var han formann i tilsynskommisjonen for Sørlandsbanen. Han gjekk av i 1942 etter 21 år som fylkesmann i Aust-Agder. Omtrent samstundes sa han frå seg alle verv han hadde teke på seg.

Pedersen var medlem av heradsstyret i Vågan frå 1902 til 1907, ordførar i Vågan perioden 1911-13. Både 1910-12 og 1913-15 var han varamann til Stortinget for Venstre i Lofoten krins, han møtte i 1914-sesjonen i staden for Edvard Joakimsen. Perioden 1928-30 var han 3. representant frå valkrinsen som omfatta dei åtte bykrinsane i Telemark og Aust-Agder. I 1914 var han medlem av næringskomite nr 2, 1928-30 av finanskomiteen. Pedersen var elles formann i den departementalt oppnemnde Lofotkomiteen av 1909-11.

I 1936 vart Pedersen tildelt St. Olavs Orden. Året etter fekk han Aust-Agder Landbruksselskaps medalje for sitt arbeid for bondenæringa i fylket.

Han døydde i 1953.

## Kjelde
*Lindstøl, Tallak: *Stortinget og Statsraadet 1814-1914*. Kristiania, 1914
Judas, Jesu bror

**Jakob, Jesu bror** er nemnd i Det nye testamentet som i lag med dei andre brørne til Jesus – Jakob, Josef og Simon.  Han er ofte rekna som forfattaren av Judas' brev, den kortaste boka i Det nye testamentet. Der kallar han seg sjølv «Judas, Jesu Kristi tenar og Jakobs bror».

Han skal vere bror til apostelen Jakob den yngre. Når han er nemnt som bror til Jesus, vil mange meine at ordet bror er bruka i tydinga nær slektning. Andre vil meine at han er ein av sønene Josef frå Nasaret fekk før han vart trulova med Maria møy. 

## Kjelder

## Bakgrunnsstoff
* «The Brethren of the Lord» og «Epistle of St. Jude» i *Catholic Encyclopedia*
Billy Talbot

**Billy Talbot** () er ein amerikansk musikar, og mest kjend som bassist for backingbandet til Neil Young, Crazy Horse.

Han var fødd i New York City og han starta karrieren sin som gatesongar då han var 14 år gammal. Han flytta til New Jersey med familien sin året etter og då han var 17 hadde han flytta til Los Angeles. Der vart han ven med Ralph Molina og Danny Whitten. Trioen danna ei Doo-wop-gruppe kalla Danny and the Memories. Etter å ha flytta gruppa til San Francisco vart dei The Psyrcle, som etter kvart vart utvida med Leon og George Whitsell og Bobby Notkoff. Bandet skifta då namn til The Rockets.

I 1967 møtte gruppa Neil Young, som då var medlem av Buffalo Springfield. Etter dette møtet ønskte Young å samarbeide med Molina, Whitten og Talbot og skapte Crazy Horse.

Talbot starta å spele solo i 1999 på små konsertstader, støtta av tilhengjarar av Crazy Horse. In oktober 2004 la Talbot igjen ut på eiga hand som The Billy Talbot Band, og gav ut albumet *Alive in the Spirit World* på Sanctuary Records.

## Kjelder

**Denne artikkelen bygger på «[[:en:Billy Talbot|Billy Talbot]]» frå ,  den 24. oktober 2010.* 
*** oppgav desse kjeldene: <references/>*
 

## Bakgrunnsstoff
*Offisiell Billy Talbot Band-side
*Offisiell Crazyhorse-side
Ralph Molina

**Ralph Molina** () er ein amerikansk musikar og best kjend som trommeslagar for backingbandet til Neil Young, Crazy Horse.

Han var fødd i Puerto Rico og har vore medlem av Crazy Horse sidan dei vart danna i 1962 som Danny & the Memories. Han har spelt på alle dei 20 utgjevingane til bandet, med og utan Young. Trommestilen til Molina vert skildra som enkel, men med stødig rytme.

## Kjelder

**Denne artikkelen bygger på «[[:en:Ralph Molina|Ralph Molina]]» frå ,  den 24. oktober 2010.*  
*''Memorable Music Hall of Fame'' 
 

## Bakgrunnsstoff
*Biografi på Allmusic
Peder Sølling

**Peder Norden Sølling** () var ein dansk-norsk sjømann og båtkonstruktør. Han er kjend for å ha skaffa norske losar båtar med dekk. 

Peder Sølling var fødd i Kristiansand. I 1760 flytte faren, som var dansk, attende til København der Peder voks opp. 16 år gamal gjekk han til sjøss, og var 24 år i Det Ostindiske kompani. Som sjømann vart han fleire gonger liggande vérfast i norske hamner. Vinteren 1779 måtte han overvintre i Kleven ved Mandal. Her fekk han god kjennskap til losane sin arbeidsforhold, og kor mange av dei som miste livet på havet. Etter Sølling sitt syn var det bruken av opne båtar som var grunnen til dette. 

I 1798 mønstra han av i England. Han kjøpte ein heildekka båt som han segla til København og viste fram. Året etter segla han til Noreg med kongen si godkjenning om å bygge tre dekka losbåtar.  Den første losbåten vart, mot losane sin vilje, tvangsstasjonert på Svenner losstasjon.Losane ville ikkje ha dei, truleg mest på grunn av kostnadane det førte med seg. Det gjekk ikkje lang tid for losane såg kor mykje tryggare dekka båtar var. 

Sølling budde i Larvik i tidsrommet 1801 - 1815. Han heldt kurs for båtbyggarar i bygging av dekksbåtar. Sjølv var han med eigar i eit båtbyggeri som bygde 29 båtar i dette tidsrommet. Kvar sommar segla han langs kysten for å demonstrere dekksbåt for losane. Desse losbåtane var helst 25 - 30 fot lange. Dei hadde kutterrigg og vart rekna som dei beste seglarane i Noreg på den tid. Det er ukjent om desse båtane var bygde i klink eller kravell   Under Napoleonskrigane, særleg etter bombinga av København i 1807, var det behov for raske båtar til posttransport. Nokre av dei dekka losbåtane var rekvirerte til kaperverksemd mot engelske handelsfartøy.  

Etter 1814 måtte alle offiserar sverje truskap til kong Karl Johan. Dette godtok ikkje Peder Sølling, og flytte attende til Danmark. I 1819 starta han Stiftelsen Bombebøssen,  og som arbeidde for velferda til danske sjøfolk, og som enno er i drift.

## Fotnotar

## Kjelder

* Arne R. Hole: *Båter og Kystfolk*, Aschehoug, 2007.
* Fredrik Denneche:*Lystbåter og Kappseilas. Seilsporten kommer til Norge.* Oslo 1981
*Hartvig W. Dannevig og Jo van der Eynden:*Skagerak. Fiskerens historie* Gyldendal Norsk Forlag 1986
Michael Leegaard

**Michael Nicolai Leegaard** () var ein norsk ingeniør og Høgre-politikar. Han var stortingsrepresentant for Kristiania i perioden 1910-12.

Leegaard var fødd i Larvik, far hans var distriktslege. Sjølv gjekk han 1874-77 Christiania tekniske skole. Dei neste fire åra fram til 1881 studerte han ved polyteknisk skule i Dresden, tok då diplomeksamen. 1881-82 var han tilsett i Statens hamnevesen, deretter arbeidde han to år i Frankrike og eit år i England. Sidan arbeidde han i Statens hamnevesen frå 1885 til 1931. Han var avdelingsingeniør frå 1892. Leegaard leia arbeidet ved bygginga av ei rekke hamner, kanalar og sluser. Han reiste på fleire studiereiser utanlands, mellom anna til Tyskland, Frankrike, England, US-Amerika.

Leegaard var aktiv i organisasjonslivet, han var mellom anna formann for Den Norske Ingeniørforening 1912-15. Han var ein av initiativtakarane til Norsk Teknisk Museum, og var medlem av styret og formann 1920-34.

Valperioden 1913-15 representerte han Uranienborg krins på Stortinget. På tinget var han formann i sosialkomiteen.

Leegaard vart utnemnd til riddar av 1. klasse av St. Olavs Orden i 1932.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914

## Bakgrunnsstoff
*
David Briggs

**David Briggs** () var ein amerikansk plateprodusent som er mest kjend for arbeidet sitt med Neil Young og bandet hans Crazy Horse.

## Biografi
David Briggs var fødd i Douglas i Wyoming, men slo seg ned i California. Tidleg i 60-åra byrja han å jobbe i musikkbransjen i selskapet til Bill Cosby, Tetragrammaton Records. I mai 1966, fekk han høvet til å spele på Elvis Presley-albumet *[[How Great Thou Art av Elvis Presley|How Great Thou Art]]* då Floyd Cramer kom for seint. Briggs fortsette å spele og turnere med Presley fram februar 1977.
Eit av dei første albuma han produserte var for komikaren Murray Roman. I følgje Briggs var dette det første albumet nokon gong med ordet «fuck» på det. Briggs arbeidde etter kvart sjølvstendig med folk som Alice Cooper, Spirit og Jerry Lynn Williams.

I 1968, etter å ha plukka opp ein haikande Neil Young, produserte Briggs det første soloalbumet hans, *[[Neil Young av Neil Young|Neil Young]]* (1968). Dette førte til eit livslangt venskap mellom dei to mennene, og Briggs var med å produsere mange album for Young, mellom anna *[[Everybody Knows This is Nowhere]]* og *[[After the Gold Rush]]*. Det siste albumet han produserte var Young sitt *[[Sleeps with Angels]]* i 1994, før Briggs døydde i 1995. Briggs har òg arbeidd på album for artistar som Spirit, Tom Rush, Nils Lofgren, Steve Young, Nick Cave and the Bad Seeds og Royal Trux.

David Briggs døydde 26. november 1995 etter lang kamp mot lungekreft, 51 år gammal.

## Utvald diskografi som produsent og medprodusent
#### Neil Young
*1968 - *[[Neil Young av Neil Young|Neil Young]]* 
*1969 - *[[Everybody Knows This Is Nowhere]]*
*1970 - *[[After the Gold Rush]]*
*1974 - *[[On the Beach av Neil Young|On the Beach]]*
*1975 - *[[Tonight's the Night]]*
*1975 - *[[Zuma av Neil Young|Zuma]]*
*1977 - *[[American Stars 'N Bars]]*
*1978 - *[[Comes a Time]]*
*1979 - *[[Rust Never Sleeps]]*
*1979 - *[[Live Rust]]*
*1981 - *[[Re-ac-tor]]*
*1982 - *[[Trans av Neil Young|Trans]]*
*1985 - *[[Old Ways]]*
*1987 - *[[Life av Neil Young|Life]]*
*1990 - *[[Ragged Glory]]*
*1991 - *[[Weld av Neil Young|Weld]]*
*1993 - *[[Unplugged av Neil Young|Unplugged]]*
*1994 - *[[Sleeps with Angels]]*

#### Andre artistar
*1969 Summerhill - *[[Summerhill]]*
*1970 Alice Cooper - *[[Easy Action]]*
*1970 Tom Rush - *[[Wrong End of the Rainbow]]*
*1970 Spirit - *[[Twelve Dreams of Dr. Sardonicus]]*
*1971 Nils Lofgren & Grin - *[[Grin]]*
*1972 Nils Lofgren & Grin - *[[1+1 av Grin|1+1]]*
*1972 Spirit - *[[Feedback av Spirit|Feedback]]*
*1972 Steve Young - *[[Seven Bridges Road]]*
*1975 Nils Lofgren -  *[[Nils Lofgren av Nils Lofgren|Nils Lofgren]]*
*1976 Nils Lofgren - *[[Cry Tough]]*
*1986 Bradley Ditto - *Check Me Out*
*1992 Nick Cave and the Bad Seeds - *[[Henry's Dream]]*
*1995 Royal Trux - *[[Thank You av Royal Trux|Thank You]]*

## Kjelder

**Denne artikkelen bygger på «[[:en:David Briggs|David Briggs]]» frå ,  den 24. oktober 2010.* 
*** oppgav desse kjeldene:*
Ulrik Arneberg

**Ulrik Fredrik Christian Arneberg** ()  var ein nprsl jurist, embetsmann og statsråd.

Arneberg var fødd i Vanse i Vest-Agder, der far hans var sokneprest. Etter å ha teke artium i 1846 var han huslærar i to år. Han studerte så teologi, der han avla andreeksamen, før han bestemte seg til i staden å studere jus. I 1852 avla han juridisk embetseksamen.

Arneberg var fyrst fullmektig hos byfuten i Kristiania. Då futen døydde i 1856 var han konstituert i embetet til 1858. Han var ei tid sakførar og referent ved stiftsoverretten, før han i 1861 vart høgsterettsadvokat. Frå 1866 var han assessor i Kristiania byrett og i 1872 justitiarius for same. Åra 1881-89 var Arneberg amtmann i Bratsbergs amt. Etter å ha vore statsråd, vart han i 1891 på ny amtmann, då i Smaalenene fram til 1905.

Arneberg var statsråd i Emil Stangs fyrste regjering, fyrst gjorde han teneste ved statsrådsavdelinga i Stockholm frå 1889 til 1890. Sidan 1. juli 1890 var han justisminister til regjeringa gjekk av i mars 1891. I perioden frå 1892 til 1894 var han stortingsrepresentant for valkrinsen Brevik og partiet Høgre. Han var medlem av vegkomiteen.

Arneberg vart utnemnd til riddar av St. Olavs Orden i 1880 og forfremja til kommandør av 1. klasse i 1891. Han var også innehavar av den svenske Nordstjerneordenen.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Cinnamon Girl

«**Cinnamon Girl**» er ein song av Neil Young. Han vart gjeven ut i 1969 på albumet *[[Everybody Knows This is Nowhere]]*, som òg var det første albumet med backingbandet Crazy Horse. Singelen nådde 55. plass på den amerikanske singellista i 1970.

Denne songen syner meir enn noko anna den viktige rolla Danny Whitten spelte i stilen til dei tidlege innspelingane til Neil Young. Han var rytmegitarist i Crazy Horse som syng høg harmonivokal, medan Young syng den låge harmonivokalen. 

Songen er skriven i dobbeldroppa D-stemming (DADGBD). Denne stemminga er nytta i fleire av dei mest kjende songane «Cortez the Killer», «Fuckin' Up», «The Loner», «Ohio», «Inca Queen», «The Old Laughing Lady», «Ride My Llama», «When You Dance I Can Really Love».

## Andre utgåver
Songen er spelt av mange andre artistar:
*Killdozer på albumet *[[Snake Boy]]*
*The Gentrys i 1970
*Type O Negative, på albumet *[[October Rust]]* i 1996
*John Entwistle, på solodebuten *[[Smash Your Head Against the Wall]]*
*The Sisters Euclid, på hyllestalbumet *[[Run Neil Run]]*
*Boyd Tinsley, på *[[True Reflections]]*
*Matthew Sweet og Susanna Hoffs, på albumet *[[Under the Covers, Vol. 1]]* i 2006
*Bernard Fowler på albumet *[[Friends With Privileges]]*
*Hawksley Workman på DVDen *[[Live in Lille]]*
*Radiohead på turneen deira Amnesiac i 2001
*Dream Syndicate
*Replicants i 1996 
*Bob Mould i 1989 på Workbook-turneen
*Motörhead på samlinga *[[All The Aces]]*
*Tim Christensen i 2009
*Hole nytta hovudriffet på «Starbelly» på albumet *Pretty On The Inside*
*Mudhoney nytta gitarriffet som intro på «Broken Hands» på *[[Every Good Boy Deserves Fudge]]*
*Los Loboar i 2007
*Paul Kelly, spelte han live i RockWhiz.
*The Smashing Pumpkins tidleg i karrieren
*Philip Sayce på albumet *[[Peace Machine]]*.
*Kevin Hewick i 1990-åra
*ApologetiX i 2010 på Soundproof.

## Kjelder

**Denne artikkelen bygger på «[[:en:Cinnamon Girl (Neil Young song)|Cinnamon Girl (Neil Young song)]]» frå ,  den 24. oktober 2010.*  
 

## Bakgrunnsstoff
*Planer, Lindsay (2008). "'Cinnamon Girl' på *AllMusic*.
Judas

**Judas** kan vise til
* Judas Makkabearen, jødisk fridomskljempar i det andre hundreåret før Kristus, omtald i *[[Makkabearbøkene]]*.
* Judas, Jesu bror, rekna som forfattar av *Judas' brev*
* apostelen Judas Taddeus, ein av Jesu tolv opphavlega apostlar
* Judas Iskariot, læresveinen som sveik Jesus
* Ordet Judas kan òg bli bruka som eit synonym for ein svikar, forrædar

## Sjå òg
* Juda
Nederlandsk Austindia

**Nederlandsk Austindia** (nederlandsk *Nederlands-Indië*, indonesisk *Hindia-Belanda*) var ein koloni som eksisterte frå 1800 til 1949. Kolonien vart danna av landområde som vart overtekne av den nederlandske staten etter konkursen i Det nederlandske austindiske kompaniet i 1798. Område er no Indonesia og Malaysia.

## Sjå òg
* Det nederlandske austindiske kompaniet

## Kjelder

**Denne artikkelen bygger på «[[:da:Hollandsk Ostindien|Hollandsk Ostindien]]» frå ,  den 24. oktober 2010.*  


## Bakgrunnsstoff
* Hjalmar Jensen: "Tobak-Kulturen i hollandsk Indien i geografisk Henseende" (''Geografisk Tidsskrift'', Bind 25; 1919)
* Hollandsk Ostindien filmarkiver 
* [11 Hollandsk Ostindien effekter i 'The European Library Harvest'](http://www.theeuropeanlibrary.org/portal/?lang=en&coll=collections:a0077&q=("dutch+indies"))
Down by the River

«**Down by the River**» er ein song av Neil Young. Han kom ut i 1969 i lag med Crazy Horse på *[[Everybody Knows This Is Nowhere]]*. Young forklarte kva songen omhandlar då han introduserte songen i New Orleans den 27. september 1984. Han omhandlar ein mann som finn ut at kona er utru, møter ho nede ved elva og skyt ho. Eit par timar seinare kjem sheriffen til huset hans og arresterer ho. I notata for samlealbumet *[[Decade]]* i 1977 skreiv Young at han «Down by the River» og «Cowgirl in the Sand», medan han låg til sengs med feber i Topanga Canyon.

## Medverkande
* Neil Young - elektrisk gitar, vokal
* Danny Whitten - elektrisk gitar, korvokal
* Billy Talbot - bass
* Ralph Molina - trommer, korvokal

## Andre framføringar

På konsertane har Young spelt alt frå kortare, akustiske soloframføringar, som på Crosby Stills Nash & Young-albumet *[[Four Way Street]]*, til den tolv minuttar lange utgåva på *[[Live at the Fillmore East av Neil Young|Live at the Fillmore East]]* med Crazy Horse. På Rock Am Ring i Tyskland i 2002, spelte Young, i lag med Booker T Jones, Donald "Duck" Dunn og Frank Sampedro ein 27 minuttar lang versjon av songen. 

Av andre artistar som har spelt songen finn ein Roy Buchanan, The Meters, String Cheese Incident, Dave Matthews Band, The Indigo Girls, Low/Dirty Three, Tall Firs, McKendree Spring, Michael McDonald og Buddy Miles. 

## Kjelder

* *Denne artikkelen bygger på «[[:en:|]]» frå ,  den 24. oktober 2010.* 
*** oppgav desse kjeldene:*


## Bakgrunnsstoff
* 
*
Juda

**Juda** var fjerde sonen til patriarken Jakob og Lea. 

Juda stamme var ei jødisk ættegrein med etterkommarar etter Juda. Det sørlegaste av dei to rika Israel vart delt i etter at kong Salomo døydde, fekk namn etter Juda stamme og vart kalla Judariket. Det omfatta jødar av Juda stamme og ein del jødar av Benjamins stamme.  Riket hadde Jerusalem som hovudstad, men vart knust av babylonarane år 586 f.Kr.

## Referansar
Gjermundshamn

**Gjermundshamn** er eit tettbygt område og ein ferjestad nordvest i Kvinnherad kommune. Frå ferjelægjet går det ferja til Årsnes og Varaldsøy. Ferjelægjet på Årsnes vart offisielt opna 1. juli 2010; før dette gjekk ferja frå Gjermundshamn til Løfallstrand.

## Sjå òg
* Gjermundshamn-Varaldsøy-Årsnes

## Kjelder
Cowgirl in the Sand

«**Cowgirl in the Sand**» er ein song av Neil Young. Han kom ut i 1969 i lag med Crazy Horse på *[[Everybody Knows This Is Nowhere]]*. Songen er ein annan av dei mest kjende til Neil Young òg har stått på repertoaret hans sidan han vart laga. Songen er bygd kring ein enkel moll til dur akkordprogressjon, likande «Down by the River» og er eit flott grunnlag for Young sine langvarige gitarsoloar. Tekstmessig omhandlar ei promiskuøs og kanskje uoppnåeleg jente, og kjensla om sakn og lengsel er følbar. Songen vert rekna som ein klassikar.. 

## Medverkande
* Neil Young - elektrisk gitar, vokal
* Danny Whitten - elektrisk gitar, korvokal
* Billy Talbot - bass
* Ralph Molina - trommer, korvokal

## Andre framføringar

Det finst ei 16 minuttar lang konstertutgåve av songen på *[[Live at the Fillmore East av Neil Young|Live at the Fillmore East]]* med Crazy Horse. Songen finst òg på Decade, Time Fades Away og *Greatest Hits*. 
Ei kortare, akustisk utgåve finst på konsertalbumet til Crosby, Stills, Nash & Young, *[[Four Way Street]]* frå 1971 og ei annan konsertutgåve finst på Live at Massey Hall 1971.

The Byrds spelte songen på det siste albumet deira, Byrds i 1973. 

## Kjelder
Oddvar Berrefjord

**Oddvar Berrefjord** (), fødd i  Vardø, var ein norsk jurist og politikar frå Arbeiderpartiet.

Han var justisminister i to periodar – frå 1971 til 1972 i den første Bratteli-regjeringa, og frå 1980 til 1981 i Nordli-regjeringa. Han var vararepresentant til Stortinget frå Telemark  1965–1973.

Som lokalpolitikar var han medlem av kommunestyret i Skien 1945–1959 og 1963–1971, dei siste fire åra som varaordførar. Han var også fylkesordførar i Telemark i perioden 1967–1971. Han var formann i Telemark Arbeidarparti 1963-1968 og medlem av landsstyret i  partiet 1963-1979. Han var Fylkesmann i Telemark frå 1976 til 1988.

Berrefjord tok juridisk embetseksamen i 1941 og deltok som dommar under landssvikoppgjeret. Seinare arbeidde han som politifullmektig og frå 1960 til 1967 som statsadvokat i Vestfold, Telemark og Aust-Agder. Han var lagdommar i Agder lagmannsrett 1967–1976.

Han var son til distriktssjef i Televerket Peder Marius Berrefjord (1890–1977) og Astrid Tharis (1892–1978).

## Kjelder
* Stortinget.no - Biografi
Kai Knudsen

**Kai Birger Knudsen** (), fødd i Vardø, var ein norsk jurist og politikar frå Arbeidarpartiet, som hadde to ulike statsrådspostar i Oscar Torp si regjering 1952-55: justisminister og forsvarsminister. 

Han tok examen artium i 1922) og vart cand.jur. i 1926. Han var kommunerevisor i Haugesund 1926-1927. Han var dommarfullmektig i Heddal sorenskrivarembete 1928-30, arbeidde som advokatfullmektig 1930-1935 og dreiv deretter eigen praksis som overrettssakførar i Notodden 1935-1943 og i Oslo i 1943-45. Han var konstituert sorenskrivar i Tinn og Heddal sorenskrivarembete 1945-1946. Han var kontorsjef hos riksmeklingsmannen 1946-1948. Frå 1948 til 1952 var han sekretær for statsministeren. Etter statsrådperioden 1952-1955 avslutta han yrkeskarrieren som sorenskrivar ved Indre Follo sorenskrivarembete frå 1955-1973. 

## Regjering
I Oscar Torp si regjering hadde han to statsrådpostar:
* konstituert statsråd og sjef for justisdepartementet (justisminister) 20.12.1952 - 15.06.1954
* statsråd og sjef for Forsvarsdepartementet (forsvarsminister)  15.06.1954 - 22.01.1955

## Verv
*Han var ordførar i Notodden 1945-1945 og 1945-1946
*Vararepresentant for byane i Telemark og Aust-Agder på Stortinget 1945-49. 
*Formann Sjømannsnemnda 1950-1975 
*Formann Arbeidsdirektoratet sitt styre 1950-1975 
*Formann Rikslønnsnemnda 1955-1968 

## Kjelder
*
Jens Haugland

**Jens Haugland** () var ein norsk jurist og politikar som representerte Arbeidarpartiet. Han var innvald stortingsrepresentant for Vest-Agder i fem periodar frå 1954 til 1973, han var justisminister frå 1955 til 1963 og kommunalminister frå 1963 til 1965.

## Karriere
Haugland blei utdanna jurist i 1936. Han var sakførar i Kristiansand frå 1943, høgsterettsadvokat frå 1951. Han var legasjonssekretær i Stockholm i siste del av den andre verdskrigen. Frå 1968 var han sorenskrivar i Setesdal sorenskrivarembete, fram til 1980. Frå 1973 dreiv han farsgarden på Bjelland, og etter at han vart pensjonist i 1980 arbeidde han også som advokat til han døydde.

## Dagbokskriving og politiske meiningar
Størst oppsikt vekte Haugland med memoarboka *Dagbok frå Kongens Råd* i 1986, der han offentleggjorde private dagboksnotat frå tida som statsråd, og blant anna avslørte at rykte om kong Olav V sitt privatliv var teke opp på regjeringsnivå.

Haugland ønskte å modernisere grunnloven til eit meir moderne norsk, men nådde ikkje fram med dette. Han var også talsmann for ei meir rettferdig valordning med utjamningsmandat. Dette blei innført i 1989, 16 år etter at Haugland hadde forlate Stortinget. Han var også talsmann for ei samanslåing av dei to Agder-fylka. Haugland var imot norsk medlemskap i EF. Han engasjerte seg i kampen mot militærjuntaen i Hellas, og var formann i den norske Hellas-komiteen 1968-1970.

## Bibliografi
* 1970: *Juntaen ut av NATO*, Oslo, Det norske samlaget
* 1986: *Dagbok frå Kongens råd*, Oslo, Det norske samlaget, isbn=82-521-2639-1
* 1988: *Dagbok frå Løvebakken*, Oslo, Det norske samlaget, isbn=82-521-3082-8
* 1989: saman med Alf Nordhus: *Bølgjer i retten: frå jussens muntre bakgard*, Oslo, Det norske samlaget

## Kjelder
*Stortinget.no - Biografi

## Bakgrunnsstoff
* Katalog til arkiv etter Jens Haugland hjå Statsarkivet i Kristiansand
Guttorm Fløistad

**Guttorm Fløistad** () var ein  gardbrukar, lensmann og politikar frå Austre Moland. Han var fyrst medlem av Arbeidarpartiet, sidan av Høgre. Frå 1913 til -15 var han stortingsrepresentant for Nedenes amt. Ivar Fløistad var far hans.

Fløistad gjekk 1895-96 på Viggo Ullmann sin folkehøgskule i Seljord, og 1897-98 landbruksskulen i Fjære. Frå 1900 var han gardbrukar på Mørfjer i Stokken, to år seinare vart han også lensmann i Stokken. I 1923 tok han over farsgarden Fløystad i Austre Moland og busette seg der. Han var lensmann for både Austre Moland og Stokken frå 1921 til 1943, då han vart avsett av NS-styret. På ny lensmann 1945-48.

Han var medlem av heradsstyret i Austre Moland 1904-1919 og 1934-1940. I perioden 1919-23 var han medlem av Stokken heradsstyre, dei tre fyrste åra var han ordførar. Mellom dei mange verva han hadde, kan ein nemne at han var formann i Aust-Agder folkevæpningssamlag 1901-10 og i Aust-Agder mjølkesentral 1931-48.

Fløistad representerte Arbeidarpartiet og Nedenes krins i Aust-Agder på Stortinget 1913-15, han var medlem av justiskomite nr 2. I den fyrste stortingsperioden etter 2. verdskrigen var han 1. vararepresentant til Stortinget for Høgre i Aust-Agder.

Fløistad vart tildelt Kongens fortenestemedalje i gull i 1947.

## Kjelde
*Lindstøl, Tallak: *Stortinget og Statsraadet 1814-1914*. Kristiania, 1914

## Bakgrunnsstoff
*
Martin Handberg

**Martin Halvorsen Handberg** () var ein norsk gardbrukar og politikar, fyrst medlem av Høgre, sidan av Bondepartiet. Han var stortingsrepresentant for Sør-Trøndelag 1910-12 og frå 1928 til han døydde.

Handberg var frå Flå i Sør-Trøndelag, der far hans var gardbrukar. Han tok i 1890 eksamen ved underoffiserskulen i Trondheim. To år seinare overtok han garden Handberg i Børsa etter morfaren, og dreiv garden sidan.

Frå 1895 var han medlem av heradsstyret i Børsa. Tida frå 1904 til 1922 var han ordførar i heradet. Elles var han styreformann i sparebanken og han var forlikskommissær. Han hadde og plass i fylkesutvalet i Sør-Trøndelag i ti år, 1921-31.

Handberg representerte Orkdalen krins og Høgre på Stortinget perioden 1910-12, og var då medlem av jarnbanekomiteen. Frå 1928 til han døydde var Handberg representant frå Sør-Trøndelag og av Bondepartiet. Etter nokre veker i lønningskomiteen var han medlem av utanriks- og konstitusjonskomiteen resten av si tid som stortingsmann. Frå 1931 var han og medlem av fullmaktskomiteen, samt eit par utvida stortingskomitear.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914

## Bakgrunnsstoff
*
Olaf Rustad

**Olaf Fredrik Rustad** () var ein norsk skipsreiar og Høgre-politikar frå Kristiania.

Rustad var son til ein lærar. Han byrja i 1872 i reiarlaget Winge & Co. i 1872. År 1889 vart han kompanjong i firmaet, i 1900 tok han over heile selskapet. I 1903 selde han selskapet og vart direktør i 'Det Søndenfjelds Norske Dampskibsselskab', ei stilling han hadde fram til 1919. Han hadde elles ei rekke verv og styreoppdrag av både forretningsmessig og offtentleg art.

Frå 1901 til 1907 sat Rustad i Kristiania bystyre, og han var medlem av formannskapet 1901-04. Ved stortingsvalet 1912 vart han innvald på Stortinget for Hammersborg krins, attvald ved dei to neste stortingsvala. Rustad var medlem av næringskomitéen alle tre periodane, i siste perioden også av valkomiteen.

## Kjelde
*Lindstøl, Tallak: *Stortinget og Statsraadet 1814-1914*. Kristiania, 1914

## Bakgrunnsstoff
*
Marrakesh Express

**«Marrakesh Express»** er ein song spelt inn av Crosby, Stills & Nash, som dei gav ut på *[[Crosby, Stills & Nash av Crosby, Stills & Nash|Crosby, Stills & Nash]]* i 1969. Graham Nash, tidlegare medlem i The Hollies, skreiv songen og hadde opphavleg tenkt å spele inn songen med det gamle bandet sitt. The Hollies gjorde eit forsøk på det, men det vart aldri noko meir av det.

Songen vart òg gjeven ut som den første singelen til CSN i 1969. Songen nådde 28. plass i USA og 17. plass i Storbritannia.

Marrakesh er ein by i Marokko som er kjend for lêrvarer. *Marrakesh Express* er eit tog Nash tok ein gong på ei reise dit frå Casablanca i 1966. Teksten er fylt med syn, lydar og stemningar han møtte på turen. I eit intervju med *[[Rolling Stone]]* fortalte Nash at han reiste på første klasse, men at det var så keisamt at han gjekk for å sitje med bermen og «endene, grisane og hønene».

## Medverkande
*David Crosby–harmonivokal
*Stephen Stills–harmonivokal, gitar, bass, klaverinstrument, perkusjon
*Graham Nash–solovokal, rytmegitar
*Jim Gordon–trommer

## Kjelder

**Denne artikkelen bygger på «[[:en:Marrakesh Express|Marrakesh Express]]» frå ,  den 24. oktober 2010.* 
*** oppgav desse kjeldene:*
**
**
Syskenbarn

**Syskenbarn** (frå norrønt  *systkinabǫrn* (fl.)) er ei nemning for skyldfolk som er barn av sysken til far eller mor åt ein sjølv. Ein seier om syskenborn at dei er slektningar i andre ættleddet. Er folk syskenborn, har dei minst éin sams besteforelder. Som regel har dei to besteforeldre felles. *Doble syskenborn* er born av sysken på både fars- og morssida, dei har følgjeleg tre eller fire besteforeldre felles.

## Skilje mellom ulike typar syskenborn
Eit syskenbarn av hannkjønn vert òg kalla *fetter*, eit ord som er lånt frå lågtysk. Eit syskenbarn av hokjønn vert òg kalla *kusine*, eit ord lånt frå fransk. På svensk, fransk og engelsk vert dette ordet (*kusin, cousin(e)* og *cousin*) brukt om alle syskenborn.

I tradisjonelt mål vert syskenborn som er born av systrer, kalla *systrungar*, medan dei som er born av brør, vert kalla *brødrungar*. I nokre kulturar skil ein mellom *parallellsyskenborn*, det vil seia systrungar av mora eller brødrungar av faren, og *kryssyskenborn*, brødrungar av mora og systrungar av faren. I kulturar som skil mellom slike typar syskenborn kan ein til dømes rekna parallelle syskenborn som brør og systrer, medan kryssyskenborn er rekna som mindre i slekt med ein sjølv.

I slektskapssystemet antropologar har kalla sudanesisk skil ein mellom syskenborn både ut frå kjønnet deira og det til foreldra. Det finst dermed åtte ulike nemningar for syskenborn.

## Kjelder
*
*


**Delar av denne artikkelen bygger på «[[:en:Parallel and cross cousins|Parallel and cross cousins]]» frå ,  den 25. oktober 2010.*  
 
*
Guinnevere

«**Guinnevere**» er ein visesong skriven av David Crosby i 1969. Songen vart spelt inn av Crosby, Stills & Nash og gjeven ut på *[[Crosby, Stills & Nash av Crosby, Stills & Nash|Crosby, Stills & Nash]]*. Songen er kjend for den uforstyrra, men likevel kvasse melodien og den unike teksten som samanliknar dronning Guinevere med kvinna songaren likar. I følgje eit intervju Crosby gjorde med *[[Rolling Stone]]*: «Det er ein veldig uvanleg song, det vert nytta ei uvanleg stemming med rare taktartar. Det er om tre kvinner eg elska. Den eine var Christine Hinton, jenta som vart drepen som var kjærasten min, og den andre var Joni Mitchell og den siste var ei eg ikkje kan sei kven er. Det er kanskje den beste songen min». Songen handlar òg om kor viktig det er med fridom.
 
## Andre utgåver
Miles Davis spelte songen i 1970. Songen kom ut på *[[Circle in the Round]]* i 1979. Han finst òg på *[[The Complete Bitches Brew Sessions]]*.

## Kjelder

**Denne artikkelen bygger på «[[:en:Guinnevere|Guinnevere]]» frå ,  den 24. oktober 2010.*
Wooden Ships

«**Wooden Ships**» er ein rockesong skriven av David Crosby, Stephen Stills og Paul Kantner (frå Jefferson Airplane) seint i 1960-åra. Songen vart skriven og komponert på båten til Crosby i Florida. Crosby skreiv musikken, medan Stills og Kantner skreiv teksten.

## Bakgrunn
Paul Kantner kunne ikkje offisiell tilskrivast som låtskrivar på songen på grunn av juridiske spørsmål, men han er tilskriven på utgåva av albumet som kom ut i 2006. Songen vart òg gjeven ut av Jefferson Airplane same året på albumet *[[Volunteers av Jefferson Airplane|Volunteers]].* Begge versjonane av songen vert rekna som originalversjonar, men dei er temmeleg forskjellig på tekst- og melodimessig. 

Crosby spelte inn ein demoversjon av songen solo i mars 1968 med melodien, men utan teksten. Stills spelte inn sin eigen demo månaden etter med det meste av teksten på plass. 

«Wooden Ships» vart skriven på høgda av Vietnamkrigen, ei tid då det var store spaningar mellom USA og Sovjetunionen og atomkappløpet i den kalde krigen. Songen omhandlar frykta for ein apokalyptisk atomkrig. 

## Medverkande
### Crosby, Stills & Nash
*David Crosby – solovokal, rytmegitar
*Stephen Stills – solovokal, sologitar og bassgitar, klaverinstrument
*Graham Nash – harmonivokal
*Dallas Taylor – trommer

### Jefferson Airplane
* Grace Slick – solovokal og harmonivokal
* Paul Kantner – solovokal, harmonivokal og rytmegitar 
* Marty Balin – solovokal og harmonivokal 
* Jorma Kaukonen – sologitar
* Jack Casady – bassgitar
* Spencer Dryden – trommer 
;Med 
* Nicky Hopkins – piano
* David Crosby – seglbåt

## Kjelder

**Denne artikkelen bygger på «[[:en:Wooden Ships|Wooden Ships]]» frå ,  den 24. oktober 2010.* 
*** oppgav desse kjeldene:*
Dallas Taylor

**Dallas Woodrow Taylor Jr.** () var ein amerikansk trommeslagar som spelte med mange artistar i 1960- og 1970-åra. Han fekk først suksess med Clear Light, men var best kjend som trommis på debutalbumet til Crosby, Stills & Nash i 1969 og oppfølgjaren med Neil Young, *[[Déjà Vu av Crosby, Stills, Nash & Young|Déjà Vu]]* (1970). Han spelte òg på solodebuten til Stephen Stills i 1970, samt at han var trommeslagar for bandet til Stills, Manassas i 1972 og 1973. Han spelte med Van Morrison på Montreux Jazz Festival i 1974 i ein kvartett med Pete Wingfield og bassist Jerome Rimson. Han spelte ei kort stund for turnebandet til Paul Butterfield i 1970-åra.

## Kjelder

**Denne artikkelen bygger på «[[:en:Dallas Taylor (drummer)|Dallas Taylor (drummer)]]» frå ,  den 24. oktober 2010.*  
 

## Bakgrunnsstoff
*Offisiell nettstad
Qing

**Qing** (tidlegare transkripsjon **Ch'ing**) eller **Mandsju-dynastiet** var eit kinesisk dynasti av mandsjuisk opphav. Det vart grunnlagt av ein stamme frå Mandsjuria som styrta Ming-dynastiet. Dynastiet regjerte frå 1644 til 1912, då Republikken Kina vart oppretta, og var det siste eigentlege keisardynastiet.

Dynastiet herska opphavleg som *Seine Jin*, men tok i 1636 namnet *Qing* som tyder 'klår' eller 'gjennomskinleg'. Det fekk offisielt makta i Kina i 1644 etter at Beijing vart teken og plyndra av bondeopprørarar leidde av Li Zicheng, ein mindre embetsmann for Ming-dynastiet. Den siste Ming-keisaren Chongzhen tok livet av seg, og Li oppretta det kortvarige Shun-dynasitet. Dette vart styrta året etter av Qing-styrkar hjelpte av Ming-generalen Wu Sangui.

På 1700-talet opplevde keisardømet ei ny stordomstid då det lukkast i å dra økonomisk nytte av den europeiske koloniverksemda. Dette førte likevel til opiumskrigane (1839–1842 og 1856–1860) mot Storbritannia, krigar som kinesarane tapte. Dermed vart Kina tvinga til å gå med på handelsavtalar som var svært gunstige for britane. På 1800-talet følgde òg den fransk-kinesiske krigen (1883–1885) og den første kinesisk-japanske krigen (1894–1895). Igjen tapte Kina  dei begge. 

Mot slutten av Qing-dynastiet låg den reelle makta i landet i hendene på utlendingar. Dessutan fanst indre strid som følgje av dårlege levekår og nasjonale strøymingar som ville driva ut dei framande maktene. Dette førte til fleire store opprør som Taipingopprøret (1850–1864), Nianopprøret (1853–1868) og boksaropprøret (1898-1901). 

Eit militæropprør i Wuchang den 10. oktober 1911 vart startskotet for Xinhairevolusjonen, ein landsomfattande oppstand som i februar 1912 tvinga den siste keisaren, Xuantong, til å abdisera. Deretter vart Republikken Kina proklamert. 

## Kjelder

* *Denne artikkelen bygger på «[[:en:Qing Dynasty|Qing Dynasty]]» frå , og «[[:nb:Qing-dynastiet|Qing-dynastiet]]» frå  den 27. oktober 2010.*  

## Bakgrunnsstoff
Ming

**Ming** var eit keisardynasti som hadde makta i Kina frå 1368 til 1644. Det var det siste han-kinesiske dynastiet i landet. Ming overtok etter det mongolske Yuan-dynastiet, og blei avløyst av mandsjuiske Qing-dynastiet.

## Kjelder
 
* *Denne artikkelen bygger på «[[:nb:Ming|Ming]]» frå ,  den 24. oktober 2010.*  

## Bakgrunnsstoff
Tremenning

Ein **tremenning** er ein slektning som er barn av syskenbarnet til mor eller far. Sagt på ein annan måte er tremenningar slektningar med felles oldeforeldre. Ein seier om tremenningar at dei er slektningar i tredje ættleddet.

Eit anna ord for tremenning er «nestsyskenbarn».

## Kjelder
Carry On

**«Carry On»** er ein song skriven av Stephen Stills og innspelt av Crosby, Stills, Nash & Young for albumet *[[Déjà Vu av Crosby, Stills, Nash & Young|Déjà Vu]]* i 1970. 

Songen opnar *Déjà Vu* og er ein av dei få band-orienterte songane på albumet, i staden for dei andre songane som hovudsakleg var soloinnspelingar. Kombinasjonen av dei robuste vokalharmoniane til CSNY opp mot både akustiske og elektriske gitarar representerer to like uimotståelege sider av supergruppa. Songen vart spelt på mange av konsertane deira og vart synonym med den blømande album rock-rørsla seint på 60-talet og tidleg på 70-talet. 

Teksten omhandlar kjærleik, tap og til slutt frigjering. I motsetnad til albumet *[[Crosby, Stills & Nash av Crosby, Stills & Nash|Crosby, Stills & Nash]]* frå 1969, er vokalen langt meir kraftfull. I følgje Allmusic er det kombinasjonen av den brennande sologitaren til Stills, den intuitive tromminga til Dallas Taylor og den oppfinnsame bassen til Greg Reeves som definerer denne utgåva av CSN&Y. Enkelte har hevda at bandet aldri var så gode og inspirerte som dei var her.  

Songen vert avslutta med ei funky utgåve av ein tidlegare Stills-song kalla «Questions», som han opphavleg skreiv medan han enno var i Buffalo Springfield.

Ei lengre utgåve av songen finst på konsertplata *[[Four Way Street]]* (1971). 

## Kjelder
Teach Your Children

«**Teach Your Children**» er ein song skriven av Graham Nash. Sjølv om han vart skriven då Nash var medlem av The Hollies, vart han aldri innspelt av bandet og kom først ut på albumet *[[Déjà Vu av Crosby, Stills, Nash & Young|Déjà Vu]]* av Crosby, Stills, Nash & Young i 1970. Jerry Garcia spelar pedalsteelgitar på innspelinga. Songen vart gjeven ut som singel og denne nådde 16. plass på den amerikanske singellista same året.

Nash, som òg er fotograf og fotografisamlar, har sagt i eit intervju at inspirasjonen for songen kom frå eit kjent fotografi av Diane Arbus kalla «Child with Toy Hand Grenade in Central Park». Biletet syner eit barn med eit sint andletsuttrykk som held eit leikevåpen, noko som fekk Nash til å tenke over meldingane samfunnet sender til born omkring og andre saker.

I 1994 song Crosby, Stills & Nash gjestevokal på songen for countryartistane Suzy Bogguss, Alison Krauss og Kathy Mattea, tilskriven på innspelinga som The Red Hots. Denne versjonen finst på albumet *[[Red Hot + Country]]*, som var til stønad for AIDS. Denne utgåva nådde 75. plass på countrylista i USA i oktober 1994.

## Medverkande
*David Crosby–harmonivokal
*Stephen Stills–harmonivokal, gitar, bass
*Graham Nash–solovokal, rytmegitar, perkusjon
*Dallas Taylor–trommer, tamburin, perkusjon
*Jerry Garcia–pedalsteelgitar

## Salslister

### Vekeslister

### Årslister

## Kjelder

**Denne artikkelen bygger på «[[:en:Teach Your Children|Teach Your Children]]» frå ,  den 24. oktober 2010.*
Greg Reeves

**Greg Reeves** () er ein amerikansk bassist. Han starta som studiomusikar for Motown då han var 16. Han spelte og turnerte med Crosby, Stills, Nash & Young i 1969 og 1970 og namnet hans står på framsida av omslaget på albumet deira *[[Déjà Vu av Crosby, Stills, Nash & Young|Déjà Vu]]* frå 1970.

## Kjelder

**Denne artikkelen bygger på «[[:en:Greg Reeves|Greg Reeves]]» frå ,  den 24. oktober 2010.* 
*** oppgav desse kjeldene:*
**Zimmer, D og Diltz, H (2000). *Crosby, Stills & Nash: the authorized biography*, page 94. Da Capo Press, 2000.
Almost Cut My Hair

**«Almost Cut My Hair»** er ein song skriven av David Crosby og innspelt av Crosby, Stills, Nash & Young for albumet *[[Déjà Vu av Crosby, Stills, Nash & Young|Déjà Vu]]* i 1970. 

Songen er ein hymne til opprør og personleg fridom og vart innspelt i Wally Heiders «Studio C» i San Francisco. Det er ein av få songar frå Déjà Vu som vart spelt inn live av CSN&Y. Songen syner det rå og ufortrødne raseriet som vart synonymt med det elektriske materiale til supergruppa. I følgje Allmusic er det liten tvil om at Crosby dominerer innspelinga med det som kanskje er den mest lidenskaplege vokalen i heile karrieren hans. «Almost Cut My Hair» demonstrerer òg den trevegs elektriske «gitar-samtalen» mellom Crosby, Stephen Stills og Neil Young. Dette er mest truleg i instrumentalpartiet før «When I finally get myself together...».  

Det finst ein lengre og uklipt versjon av songen i plateboksen *[[boksen CSN|CSN]]*.  Ein soloversjon av songen med Black Crowes-vokalisten Chris Robinson finst på konsertplata til Crosby, *It's All Coming Back to Me Now...* frå 1994. 

## Medverkande
*David Crosby – solovokal, rytmegitar
*Stephen Stills – gitar
*Graham Nash – orgel
*Neil Young – gitar

**Andre medverkande**
*Dallas Taylor – trommer, perkusjon
*Greg Reeves – bass

## Kjelder
Englar alheimsins

***Englar alheimsins*** (tittel på kinoar i Noreg: *Universets engler*) er ein islandsk film frå 2000 regissert av Friðrik Þór Friðriksson.

## Handling
Hovudpersonen er den unge mannen Páll, som bor heime med foreldra sine. Hovudpersonen opplever omveltingar i livet sitt som fører han inn i ein nedstigande spiral. Dette ender med innlegging på mentalsjukehus. Vidare ser vi korleis han prøver å koma tilbake til den verklege verda igjen.

## Produksjon
### Manus
Filmen er basert på boka Englar alheimsins av Einar Már Guðmundsson. Da boka kom i 1995 fekk ho Nordisk råds litteraturpris. Figurane i boka og dermed au filmen er basert på verklege personar.

### Musikk
Hilmar Örn Hilmarsson har vore filmkomponist på ei rekke av produksjonane til Friðriksson  og står hovudsakleg for musikken bak Englar alheimsins.Det berømte islandske bandet Sigur Rós står for to av spora. I tillegg finn ein fleire stader i løpet av filmen diverse amerikansk rockemusikk. Denne blandinga av spesialkomponert filmmusikk og populærmusikk er typisk for filmane til Friðrik Þór Friðrikssons.

## Kjelder


## Bakgrunnsstoff
* 
*
Egyptisk pund

**Egyptisk pund** (arabisk جنيه, *al-Gunaih al-Maṣrī*; egyptisk arabisk *gunaih*) vert brukt som valuta i Egypt. Valutakoden er **EGP** og forkortingar for valutaen er LE, £ eller ج.م .
1 pund er lik 100 piaster (*qirsh* eller *irsh*) eller 1000 milliemes.

Valutaen vart innført i 1836. Pundsetlar kom i sirulasjon  i 1899. Tidlegare var britisk pund vanleg valuta i landet.  I dag vert pundet utgjeve av den egyptiske sentralbanken *Al-Bank al-Markazī al-Masrī*, grunnlagd i 1961.

## Valørar
*mynt: 1 pound
*underenhet: 5, 10, 20, 25 och 50 piastrar
*setlar: 25 og 50 piastrar; 1, 5, 10, 20, 50 og 100 EGP

## Kjelder

**Denne artikkelen bygger på «[[:sv:Egyptiskt pund|Egyptiskt pund]]» frå ,  den 25. oktober 2010.*  
 

## Bakgrunnsstoff
* Centralbanken CBE

* 
* Aktuell kurs från Yahoo
Floks

**Floks** (gresk φλόξ "flamme") er ei planteslekt i fjellflokkfamilien (*[[Polemoniaceae]]*) med 67 artar. Artane er eitt- til fleirårige urter. Dei fleste artane finn ein i Nord-Amerika. Fleire artar blir nytta som hageplantar.

Blada er strødde oppover stengelen eller motsette. Dei er enkle, sit på skaft, med former som lansettar eller meir eggrunde. Blomstrane sit i toppstilte knipper og er frå blå til purpurraude eller kvite. Frukta er ein kapsel med tre rom.

## Kjelder

**Denne artikkelen bygger på «[[:sv:Floxsläktet|Floxsläktet]]» frå ,  den 25. oktober 2010.*  

## Bakgrunnsstoff
*
Asker bibliotek

**Asker bibliotek** er det offentlege biblioteket i Asker kommune. Det ligg i Asker kulturhus, midt i Asker sentrum, og har ein filial i Heggedal.

Biblioteket låner ut bøker, lydbøker, film og musikk, og har dessutan eit arkiv med gamle fotografi frå Asker kommune.

I 2009 vart biblioteket kåra til *Årets bibliotek*, og hadde dette året eit gjennomsnittleg utlån på 7,7 per innbyggjar.

## Bakgrunnsstoff
* Nettstaden for Asker bibliotek
* Nettstaden for Heggedal bibliotek
Phil Jagielka

**Philip Nikodem Jagielka** () er ein engelsk tidlegare  fotballspelar som vert hugsa for sine mange sesongar i Sheffield United og Everton FC. Midtstopparen representerte England i 40 landskampar.

### Klubbspel
Jagielka ligadebuterte for Sheffield United i 1. divisjon (nest høgste divisjon) 5. mai 2000. Han etablerte seg på førstelaget til Sheffield United i 2002/03-sesongen. I 2005/06-sesongen vart han kåra til årets spelar i den nest høgste divisjonen. Etter Sheffield United i 2007 rykte ned frå toppligaen, vart han overført til Everton for 4 millionar pund, høgste summen Sheffield United hadde fått i ein spelarovergang. Han vart kåra til årets spelar i Everton i 2008/09-sesongen. Sommaren 2019 vende Jagielka tilbake til Sheffield United der han mykje sat på benken til han i 2021 gjekk vidare til Derby County. Han la opp i 2023 etter å ha vore Stoke-spelar i 16 månader.

### Landslagsspel
Jagielka debuterte for England som innbytar i ein vennskapskamp mot Trinidad og Tobago 11. juni 2008. Frå hausten 2010 til 2015 fekk han mange kampar på det engelske landslaget. Han spelte to kampar under VM i fotball 2014, der England rauk ut i gruppespelet. Etter to kampar som innbytar i 2016 var han ferdig med landslagsspel. Han var kaptein i ein av sine 40 kampar og skåra til saman 3 landslagsmål.

### Merittar
*Finalist i FA-cupen: 2009 med Everton FC

## Kjelder

**Denne artikkelen bygger på «[[:en:Phil Jagielka|Phil Jagielka]]» frå ,  den 19. juli 2024.*  

*eu-football
Thomas Kahlenberg

**Thomas Kahlenberg** () er ein dansk fotballspelar, som i 2010/11-sesongen spela for Wolfsburg i tysk Bundesliga, og for det danske landslaget.

Kahlenberg vart seriemeister i Danmark med Brøndby i 2005, og spelte òg éin ligakamp då Brøndby vart seriemeistrar i 2002. Han vart kåra til årets unge danske spelar i 2004. Han debuterte for Danmark sitt A-landslag 30. april 2003 i ein privatlandskamp mot Ukraina. Han var den yngste spelaren i Danmark sin tropp til fotball-EM i 2004, men fekk ikkje spela nokon kampar i turneringa. Han var òg med i troppen til fotball-VM i 2010, der han spelte i alle Danmark sine tre kampar.